open-index/open-wikipedia-markdown huggingface dataset:
Armand Trønnes

**Armand Ragnar Trønnes** (født 16. mai 1921 i Sarpsborg, død 26. desember 1997) gjorde tjeneste i Kompani Linge under andre verdenskrig.

Den 12. november 1943 fløy han sammen med  Birger Rasmussen og Edvard Tallaksen fra Storbritannia til Norge for å delta i sabotasjeaksjonen «Operasjon Company». Aksjonen var vellykket og ingen ble drept. Etter aksjonen ble han tilsluttet «Operasjon Goldfinch». I 1944 ble han sammen med Fredrik Kayser, Kristian Fjell og Severin Synnes satt i land på Gangsøy i Fåfjorden, med oppdrag om å sprenge fiendtlige skip i havna i Måløy. De ble oppdaget, og gikk i dekning til de ble hentet tilbake til Shetland. Han var også med i motstandsgruppen Bjørn West i de siste dager av krigen.

Trønnes mottok St. Olavsmedaljen med ekegren for sin krigsinnsats.

## Referanser


## Litteratur
* Roset, Ivar: ''Sarpsborg 1939–1945. Okkupasjonstiden'', Sarpsborg: Sarpsborg kommune, 1990

## Eksterne lenker
* Special Forces - Roll Of Honour
* Sabotasjeaksjon på Arendal Smelteverk 1943
Etisk bankvirksomhet

**Etisk bankvirksomhet** (engelsk: *Ethical banking*), også kalt **sosial bankvirksomhet**, **alternativ bankvirksomhet** eller **bærekraftig bankvirksomhet**, er samlebetegnelser på bankvirksomhet hvor hensynet til sosiale og miljømessige konsekvenser av investeringer og utlån står sentralt. Denne formen for bankvirksomhet er beslektet med rettferdig handel, etisk forbruk og forbrukerboikott. Etiske banker er underlagt samme lover og regler som vanlige banker, og skillet mellom etiske banker og konvensjonelle banker lar seg ikke definere presist. Etiske banker har gjerne lavere inntjeningsmål enn konvensjonelle banker.

Cultura Sparebank er en norsk bank som driver etisk bankvirksomhet. Dette innebærer at innskyterne får vite hva pengene brukes til, og at utlånsformålene vurderes i forhold til sosiale kriterier og om de er bærekraftige.
Hemsedalsfjella

**Hemsedalsfjella** er fjellene rundt Hemsedal i Buskerud, og delvis over mot Lærdal i Vestland. Området tilknyttet fjellovergangen til riksvei 52 omtales som *Hemsedalsfjellet*. Riksveiens høyeste punkt ligger ved Eldrevatnet i like over grensen til Lærdal kommune, et par kilometer nord for Bjøberg. 

Høyeste topp i Hemsedalsfjella er Høgeloft (Jukleegga) 1&nbsp;920 moh. på grensen til Vestland. Fjellmassivet er populært område for fjellvandrere. Turistforeningen har vardemerkede turiststier nordover til Jotunheimen og vestover til Finse via Hallingskarvet og Geiteryggen. Fjelltraktene vest for riksvei 52 gjennom Hemsedal hører til Skarvheimen.

## Referanser
Blagoevgrad

**Blagoevgrad** (bulgarsk: Благоевград, tidligere: Горна Джумая, Gorna Dzhumaya) er en by og kommune i det sørvestlige Bulgaria. Byen er administrasjonssenter i Blagoevgrad oblast og har et innbyggertall 83,008 (målt i januar 2020).

Byen er senter både for økonomi og kultur i Sørvest-Bulgaria. Den ligger i dalen til elven Struma, ved foten av fjellene Rila og Pirin, 101 kilometer sør for Sofia, nær grensen til Hellas, Serbia og Nord-Makedonia.

## Referanser


## Eksterne lenker
*
Igor Prins

**Igor Prins** (født 21. oktober 1966 i Pärnu) er en estisk fotballtrener og tidligere fotballspiller. Han er for tiden hovedtrener for FC Levadia Tallinn og ledet laget til seriemesterskapet i 2008.

Han debuterte for  i en vennskapskamp mot  3. juni 1992. 

## Referanser


## Eksterne lenker
*
Château de Lunéville

**Château de Lunéville** er et palass bygget i nyklassisistisk stil i den franske byen Lunéville. Slottet har tilhørighet til den vakre parken Park Municipal i fransk senbarokk. Palasset ligger sør for elven i Lunéville. Lunéville ligger sørøst for den større franske byen Nancy.

Slottet ble bygget i det syttende århundre av Henry II hertug av Lorraine. Slottet har gjennomgått en rekke utvidelser før det fikk sin nåværende form i det attende århundre. De fantastiske franske hagene har gitt slottet kallenavnet "Lorraines Versailles". Den 2. desember 2003 fant det sted en stor brann som ødela nesten hele slottet. Restaureringen pågår, men penger mangler så langt.



Image:France Grand Est 54 Luneville 03.jpg
Image:France Grand Est 54 Luneville 05.jpg
Image:France Grand Est 54 Luneville 02.jpg
Image:France Grand Est 54 Luneville 01.jpg
Image:France Grand Est 54 Luneville 04.jpg


Image:France Grand Est 54 Luneville 06.jpg
Image:France Grand Est 54 Luneville 07.jpg
Image:France Grand Est 54 Luneville 08.jpg


## Referanser
Litteraturåret 1891

**Litteraturåret 1891** er en oversikt over utgivelser, hendelser, prisvinnere og avdøde personer med tilknytning til litteratur i 1891.

## Priser
*Kungliga priset: Karl Alfred Cornelius

## Hendelser
*Guy de Maupassant blir offisielt diagnostisert som sinnssyk.

## Nye bøker
**[[Bildet av Dorian Gray]]* (*The Picture of Dorian Gray*) av Oscar Wilde
**[[Bondekoner]] * av Anton Tsjekhov
**[[Drømmen om fremtiden]]* (*News from Nowhere, or, an Epoch of Rest, being some chapters from a Utopian Romance*) av William Morris   
**[[Duellen (russisk bok)| Duellen]]* av Anton Tsjekhov
**Fra Fjeldbygden* av John Lie
**[[Fru Inés]]* av Amalie Skram
**[[Guitarr och dragharmonika]]* av Gustaf Fröding (debut)
**[[Gösta Berlings saga]]* av Selma Lagerlöf (debut)
**[[Jacob (roman)| Jacob]]* av Alexander Kielland
**Là-bas* (Norsk oversettelse «Der») av Joris-Karl Huysmans
**L'Argent* ("Pengar") av Émile Zola
**[[Mistress Branican]]* av Jules Verne
*«Nye Grub Street» (*New Grub Street*) av George Gissing
**[[Trold]]* av Jonas Lie
**Vapensmeden : hägringar från reformationstiden* av Viktor Rydberg

## Fødsler

*2. januar – Eric Engstam, svensk sangtekstforfatter, visesanger og skuespiller (død 1944)
*16. mars – Jules Gaston Portefaix, svensk skuespiller og manusforfatter
*29. mars – Yvan Goll, pseudonym for *Isaac Lang*, tysk-fransk (tospråklig) jødisk forfatter
*14. april – Karl Gerhard, svensk revyartist, teaterdirektør, revy- og satirenummerforfatter
*20. mai – Eli Krog, norsk publisist og oversetter (død 1970)
*23. mai – Pär Lagerkvist, svensk forfatter, nobelprisvinner (død 1974)
*1. juli – Sten Selander, svensk poet, essayist og botaniker, medlem av Svenska Akademien 1953–1957.
*15. november – Harald Beyer, norsk professor i europeisk litteratur ved Universitetet i Bergen, foreleser, litteraturkritiker og lærebokforfatter (død 1960) 
*22. november – Bengt von Törne, finlandssvensk komponist, kunstkjenner og essayist
*10. desember – Nelly Sachs, tysksvensk forfatter og mottaker av Nobelprisen i litteratur i 1966 (død 1970)
*26. desember – Henry Miller, amerikansk forfatter (død 1980)

## Dødsfall
*1. mai – Ferdinand Gregorovius, tysk historiker og forfatter 
*28. september – Herman Melville, amerikansk forfatter, skrev bl.a. *[[Moby Dick]]*.
*10. november – Arthur Rimbaud, fransk poet.
*24. november – Robert Bulwer-Lytton, britisk diplomat og dikter

## Referanser


## Litteratur
* Peter Boxall (2007), *1001 bøker du må lese før du dør*, Orion 2007, oversatt av Kjell Olav Jensen, ISBN 978-82-458-0835-3
Litteraturåret 1901

## Prisvinnere
* Nobelprisen i litteratur – Sully Prudhomme, Frankrike

## Hendelser
## Nye bøker og kortere tekster
**[[Anderssonskans Kalle]]* av Emil Norlander
**[[Buddenbrooks]]* av Thomas Mann
**Där ute och andra noveller* av Henning Berger
**[[The Debatable Case of Mrs. Emsley]]* av Arthur Conan Doyle
**Dødsdansen* av August Strindberg
**[[Études de numismatique]]* av Adrien Blanchet
**[[Kim (roman)|Kim]]* av Rudyard Kipling
**Den gotiske rennaissance* av Johannes V. Jensen
**[[Jerusalem (roman)|Jerusalem]]* (del I) av Selma Lagerlöf
**[[Kongens Fald]]* av Johannes V. Jensen
**[[Løytnant Gustl]]* av Arthur Schnitzler
**[[Martin Bircks ungdom]]* av Hjalmar Söderberg
**Naar Jernteppet falder* av Jonas Lie
**[[Les 21 jours d'un neurasthénique]]* av Octave Mirbeau
**Syner* av Vilhelm Ekelund
**Travail* av Émile Zola
**Tre søstre* av Anton Tsjekov

## Fødsler

## Dødsfall

## Referanser


## Litteratur
* Peter Boxall (2007), *1001 bøker du må lese før du dør*, Orion 2007, oversatt av Kjell Olav Jensen, ISBN 978-82-458-0835-3
Brandenburgs våpen

**Brandenburgs våpen** har siden 1170 hatt på sølv bunn en rød ørn. Våpenet ble offisielt vedtatt i 1824. Våpenet ble 30. januar 1991 vedtatt som våpen for den nyopprettede delstaten Brandenburg.

Ørnen blir ofte avbildet med gull nebb, føtter og klør, samt med en buet streng som ender i kløverblad på hver vinge.

I henhold til en tradisjon,  skal *Märkischer Adler* («Markiske ørn»), det vil si ørnen til Markgrevskapet Brandenburg, ha blitt tatt til våpen allerede av markgreve Gero på 900-tallet. Dette var i så fall et par hundre år før heraldikken oppsto som europeisk system.
Fussa

**Fussa** (russisk: *Фусса*) er en aktiv stratovulkan sør på øya Paramusjir i Kurilene i Russland. En kjenner bare til et utbrudd fra vulkanen, som skjedde i 1854. Fussa blir derimot fortsatt regnet som aktiv. 

## Kilder
*Fussa på Global Volcanism Program
DEC Ultrix

**Ultrix** eller **ULTRIX** var Digital Equipment Corporations utgave av BSD Unix for datamaskinarkitekturen VAX. Ultrix-32, som var operativsystemets opprinneloige navn, støttet etterhvert en rekke  av Digitals proprietære teknologier, deriblant DECnet og LAT.

Ultrix-32 ble først lansert i juni 1984, og var basert på 4.2BSD med enkelte komponenter hentet fra UNIX System V. Digital hadde både støttet og bidratt til utviklingen av Berkeley Unix. Systemet ble senere tilgjengelig også på Digitals arbeidsstasjoner (DECstation). Ultrix-11 for Digitals PDP-11 arkitektur hadde en annen opprinnelse, og forsvant sammen med PDP-11 produktene mot slutten av 80-tallet. Samtidig forsvan behovet for peresiseringen 'Ultrix-32', og systemet ble hetende 'Ultrix'.

Utviklingen av Ultrix stagnerte over tid, delvis grunnet de såkalte «Unix-krigene» på 1980- og 1990-tallet, hvor DEC langsomt faset ut Ultrix til fordel for OSF/1. Deriblant fikk Ultrix aldri støtte for dynamisk lenkede biblioteker.

Etter lanseringen av 64-bit mikroporosessoren Alpha 21064, ble Ultrix erstattet av OSF/1, senere av *Digital Unix* og til slutt av Tru64 UNIX.

Siste versjon var 4.5 og ble lansert i november 1995.

Kildekoden til Ultrix er idag åpent tilgjengelig.

## Eksterne lenker
*  [ftp://ifctfvax.harhan.org/pub/UNIX/thirdparty/Ultrix-32/sources/ Kildekoden til Ultrix 2.0, 4.2, og 4.3]
UNIX/32V

**UNIX/32V**, også kalt **32V**, var den første 32-bitsutgaven av operativsystemet Unix, og ble lansert i juni 1979 av Bell Laboratories. UNIX/32V var en direkte portering av Unix versjon 7 fra PDP-11 til DECs nye 32-bits VAX-arkitektur.

Operativsystemet utnyttet få av de tekniske nyvinningene VAX-arkitekturen introduserte, og leverte for alle praktiske formål en raskere PDP-11. Spesielt hemmende var systemets manglende støtte for virtuell hukommelse, som sammen med doblet ordlengde (fra 16 til 32 bits) og mangedoblet adresseoråde, var arkitekturens sterkeste kort.

Støtte for virtuell hukommelse i UNIX/32V ble utviklet av Bill Joy og andre ved University of California, Berkeley høsten 1979, i første omgang for å støtte universitetets Lisp-prosjekt, Franz Lisp. Utvidelsen ble en del av den første UNIX-distribusjonen for VAX fra Berkeley, 3BSD, utgitt i 1979.

Som startpunkt for både 4BSD og System V betraktes UNIX/32V som opphav til praktisk talt alle moderne UNIX-systemer.

## Referanser


## Litteratur
* Marshall Kirk McKusick og George V. Neville-Neil: *The Design and Implementation of the FreeBSD Operating System*, Addison-Wesley, Boston, 2004, ISBN 0-201-70245-2, s. 4&ndash;6.
*  Thomas B. London og John F. Reiser: *A UNIX Operating System for the DEC VAX-11/780 Computer*, internal Bell Labs memo, 7. juli 1978, tilgjengelig online på Dennis Ritchies  hjemmeside og her.
Miloš Mirković

**Miloš Mirković** (**[[Det kyrilliske alfabetet|kyrillisk]]**: *Милош Мирковић*, født 13. juni 1976 i Beograd) er en serbisk fotballspiller.

Mirković spilte for den serbiske klubben OFK Beograd, der han spilte 31 av 33 kamper da laget vant opprykk i 1997/98-sesongen. I 1998 signerte han fireårskontrakt med norske Vålerenga, i en overgang verdt ca. 1,5 millioner kroner.

Mirković debuterte for Vålerenga i 5-0-seieren over Strømsgodset i oktober 1998, og ble da utvist. Etter sesongslutt fikk han beskjed om at han ikke var i klubbens fremtidsplaner, og ble degradert til klubbens rekruttgruppe. I februar 1999 ble han imidlertid hentet opp i A-stallen igjen, og i mai kom han inn og scoret to mål i cup-kampen mot Fagerborg.

I januar 2000 ble Mirković løst fra kontrakten med VIF. De to A-lagskampene kostet Oslo-klubben tilsammen 3,6 millioner kroner. Øystein Stray Spetalen, daværende styremedlem i Vålerenga, har brukt Mirković som et eksempel på hvor lite gjennomtenkt klubbens innkjøp av spillere var, og sa at spillerens ferdigheter lå på «norsk 4.divisjonsnivå».

Etter han forlot Vålerenga har han spilt for Čukarički Beograd og Hajduk Kula i hjemlandet.

Mirković har U-landskamper for Jugoslavia.

## Karriereoversikt

## Referanser


## Eksterne lenker
* Intervju på Vålerenga på nett, 1998
Subjektivitet

**Subjektivitet** viser til en persons perspektiv eller mening, spesielt følelser, tro og ønsker. Det brukes nå og da for å vise til uverifiserte personlige meninger, i motsetning til kunnskap og viten basert på fakta. Innen filosofien brukes ofte uttrykket som antonym til objektivitet.
FC Jokerit

**FC Jokerit** var en finsk fotballklubb i Helsingfors. Den ble grunnlagt i 1999 og presterte å vinne den finske nasjonalcupen samme året. Beste serieprestasjon er 2.-plass i Veikkausliiga i 2000. Klubben vant Ykkönen i 2002. 

Klubben er mest kjent for supporterklubben 116% Boys og eieren Hjallis Harkimo, som også er eieren av ishockeylaget Jokerit. 

FC Jokerit siste spillende sesong var i 2003 da klubben havnet på 10.-plass. Klubben ble så solgt til rivalene HJK Helsinki i mars 2004, skiftet navn til Klubi-04 og etablert i Kakkonen, tredje høyeste nivå i finsk seriefotball. 

Jon Masalin, som spiller for Hamarkameratene i Norge, begynte sin profesjonelle karriere i klubben.
Tour de France 1990

**Tour de France 1990** var den 77. utgaven av Tour de France og ble arrangert fra 30. juni til 22. juli 1990. Greg LeMond tok sammenlagtseieren.

## Sammenlagt

## Etappene
Suo jure

***Suo jure*** er en latinsk frase eller uttrykk som betyr «i sin egen rett».

Den blir vanligvis benyttet i sammenheng med adelige titler, særlig i tilfeller hvor en hustru har en selvstendig rett til å bruke en adelstittel, i stedet for at tittelen er avledet av hennes ektemanns adelige status.

## En del kjente ''suo jure''-titler
* Anne Boleyn, markise av Pembroke, andre hustru av Henrik VIII av England.
* Maria av Burgund, datter av Karl I av Burgund og kone hustru Isabella av Bourbon, som døde i Nancy i 1477.
* Eleanora av Aquitaine, hertuginne av Aquitaine, dronning av Frankrike som hustru av Ludvig VII, og senere dronning av England som hustru av Henrik II.
* Margaret av Mar, 30. grevinne av Mar, den eneste suo jure-grevinne i det britiske overhuset.
* Henrietta Godolphin, 2. hertuginne av Marlborough; hertugdømmet Marlborough er det eneste gjenværende britiske hertugdømmet som fortsatt kan bli arvet av kvinnelige medlemmer ettersom den første hertug ikke hadde overlevende sønner.
* Elizabeth Philipps, 14. baroness Strange, 21. baronesse de Moleyns og 22. baronesse Hungerford, også vicomtesse St Davids via hennes ektemann John Philipps, 1. viscount St Davids.
* Margaret Thatcher, baronesse Thatcher, medlem av det britiske parlamentet og statsminister i Storbritannia.

## Se også
* Liste over latinske uttrykk brukt i norsk
* Det latinske alfabet
* Latinsk litteratur
No Milk Today

«**No Milk Today**» er en sang skrevet av Graham Gouldman og først spilt inn av det britiske popbandet Herman's Hermits. Den ble først utgitt som single i Storbritannia i oktober 1966. I Norge nådde den førsteplassen på VG-lista.

Sangen ble i 2008 kjent på ny i Norge etter at melkeprodusenten TINE begynte å bruke den, i sterkt omklippet versjon, i en TV-reklame. 

Flere norske artister, som Alexander Rybak, Ben Lorentzen (norsk versjon av sangen), Ingrid Olava og The BlackSheeps (deler av sangen på samisk), har i denne forbindelse spilt inn sine coverversjoner av «No Milk Today».

## Eksterne lenker
*
HB (band)

**HB** er et kristent symfonisk metal band fra Finland. Musikken blir sammenlignet med band som Nightwish, Within Temptation, Epica og After Forever.
25. februar 2013 annonserte bandet at de skifter vokalist.

## Medlemmer
* Miia Rautkoski – Vokal
* Antti Niskala – Piano
* Markus Malin – Trommer
* Tommi Huuskonen – Bass
* Janne Karhunen – Gitar

### Tidligere medlemmer
* Johanna Aaltonen – Vokal
* Samuel Mäki-Kerttula – Trommer
* Tuomas Mäki-Kerttula – Bass
* Keijo Kauppinen – Gitar

## Diskografi
* *Uskon Puolesta* (2003)
* *Turhaa Tärinää?* (2004)
* *Enne* (2006)
* *Can You Road?* (2006)
* *Frozen Inside* (2008) – Engelsk versjon av *Enne*
* *Piikki Lihassa* (2008)
* *Perkeleitä* (2010)
* *Pääkallonpaikka* (2010)
* *Jesus Metal Explosion* (2010) – Engelsk versjon av *Piikki lihassa*
* *The Battle of God* (2011) – Engelsk versjon av *Uskon puolesta*

## Referanser


## Eksterne lenker
*
Dorian Ștefan

**Dorian Iosif Ștefan** (født 13. oktober 1959 i Sibiu) er en rumensk tidligere fotballspiller.

Ștefan begynte karrieren i rumensk andredivisjon i hjembyen Sibiu, før han gikk til 1.-divisjonslaget Argeș. Han spilte deretter for toppklubben Victoria București. Dette var politiets lag i kommunisttiden, og ble oppløst etter Nicolae Ceaușescus fall.

Ștefan gikk til norske Vålerenga før 1990-sesongen. Før seriestart ble han utpekt til klubbens nye midtbanedirigent, og spilleren som skulle fylle hullet etter Lars Bohinen. Han slo imidlertid aldri til, og ble sendt hjem etter tre måneder. I 1991 kåret avisen *[[Aftenposten]]* Ștefan til nest største utenlandske feilinvestering i norsk fotball det siste tiåret.

## Referanser


## Eksterne lenker
* 
* Profil hos Norges Fotballforbund
Amin Nouri

**Amin Mimoun Nouri** (født 1990) er en norsk fotballspiller som spiller for .

Nouri kommer fra Mortensrud i Oslo.

Nouri skrev profesjonell kontrakt med VIF som 18-åring våren 2008, og debuterte for A-laget senere samme sesong borte mot . Han fikk 52 kamper for VIF før han meldte overgang til . Han ble lånt ut til  fra  16. juli 2011 frem til den permanente avtalen i august. Foran 2015-sesongen gikk han videre til Brann. Han signerte ikke ny kontrakt med Brann etter 2017-sesongen, og 21. desember samme år ble han bekreftet å returnere til gamleklubben Vålerenga. Nouri deltok i NRK-serien *[[Alle mot 1]]* den 19. oktober 2024.

## Referanser


## Eksterne lenker
* 
* 
*  Presentasjon på vif-fotball.no
*  Statistikk på altomfotball.no
11. serierunde i 2. divisjon avdeling 4 2009

**11. serierunde i 2. divisjon avdeling 4 2009** startet 27. juni og ble avsluttet med Stabæk 2 mot Manglerud Star 30. juni.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Radio Oslofjord

**Radio Oslofjord** var en nærradiostasjon som sendte fra Nesodden i årene fra 1989 til 1998 på frekvens FM 100,6 MHz. Kanalen sendte døgnet rundt og dekket områdene rundt indre Oslofjord.

## Historie
Første prøvesending ble holdt lørdag 1. april 1989 og i begynnelsen av mai 1989 startet kontinuerlige sendinger. Kontorene var i Nesodden Kommunes lokaler på Skoklefallsletta, som senere inneholdt Nesodden musikkverksted - studioet som senere ble kjent som arnestedet for kjente rockeband som Turboneger og Satyricon.

Radiostasjonen het opprinnelig *Energy Hot 100*, som kom av at konsesjonssøkerne het «Nesodden Radiogruppe» (NRG). 12. januar 1990 ble navnet endret til *Radio Oslofjord* og stasjonen flyttet til NB-Gården ved Skoklefall Kapell.

Fra sin sendeposisjon nådde kanalen blant annet Oslo, Asker, Bærum, Ski, Ås og Frogn, foruten Nesodden. Kanalen satset på et moderne, dynamisk radioformat etter modell av britiske og amerikanske radiostasjoner og ble raskt Norges største, kommersielle radiokanal og programledere som Finn Leiang, Håvard «Howard the Duck» Sylte og Tone-Lise Skagefoss og Camilla Moe Røisland ble kjente radiopersonligheter.

I perioden 1989 – 1992 sendte kanalen faste programmer som: Jazzprogrammet *Razzle Dazzle* med Tore Svein Olsen og Kjell Schrøder, *TOP 25* med Håvard Sylte, *Filmmagasinet* med Finn Leiang, *Gammalpop* med Kåre Haugen, *Lokalsendinger* med Camilla Moe Røisland, Annie Jyrkinen, Finn Leiang, Anders Høglund, Jill Bottolfsen, Finn Georg Philipps, Erik Stubberud, Hans Olav Nyborg og Turid Karlsen, *Hitmix* med Bjørn Erik Bismo, *Svensktopp* med Kjell Schrøder og Turid Karlsen, *Smash-redaksjonen* med Håvard Sylte, Bengt Lund, Andreas Velle, Per Christian Frankplads med flere, *Historievandring på Nesodden* med Harald Lorentzen og Erik Stubberud, *Kjekt å ha* med Dick Hansen, *Howards bærbare fredagsparty* med Håvard Sylte, *Ønsketimen* med Tone-Lise Skagefoss, *Ti etter ti* med Knut Torgersruud jr. *Horoskop* og *Hitparade* med Finn Leiang, *Bluestimen* med Torkel Stana og Geirr Nilsen og *Tarmslyngpatruljen*. Andre innslag i denne perioden var *Erling Thorvaldsen* med Tobe Bruu, *Musikk og hilsetelefonen* og *Hulter til bulter*.

Radio Oslofjord satset fra 1993 på egne nyheter, færre spesialprogrammer, og etter hvert en smalere musikkstil. Ved årsskiftet 1997/1998 la Radio Oslofjord inn årene etter å ha vært en populær nærradio i levetiden på omtrent 8 og et halvt år.

Radio Oslofjord var den offisielle radioen under Sykkel VM i Oslo 24. - 29. august 1993 og sendte nyhetssendinger under mesterskapet på engelsk, tysk og fransk.
FA-cupen 1948/49

**FA-cupen 1948/49** var den 68. sesongen av den engelske FA-cupen. Wolverhampton Wanderers slo Leicester City med 3&ndash;1 i finalen på Wembley.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Operasjon Goldfinch

**Operasjon Goldfinch** var en Kompani Linge-operasjon under andre verdenskrig, som besto i å drive opplæring av lokalt Milorg-personell og mottak av våpenslipp.

Operasjonsområdet for Goldfinch strakk seg fra Kragerø til Gjøvik. Løytnant Tor Stenersen var leder, og fenrik Martin Olsen var nestleder.  Han overtok som leder da Stenersen ble tatt av Gestapo 11. desember 1943. Birger Rasmussen, Edvard Tallaksen og Armand Trønnes var også med på operasjonen etter at de var ferdige med Operasjon Company i Arendal.

I tillegg til mottak av våpenslipp og opplæring av Milorg-personell sto gruppen også bak sabotasjeaksjoner: de ødela Arbeidstjenestens arkiver i P.A. Munchs gate 44 i Skien, og et arkiv med kopier på Ulefoss. Begge disse aksjonene ble gjennomført samtidig 4. mai 1944. Dette var det siste som ble gjort av Goldfinch. 14. juli 1944 samme år ble operasjonen avsluttet etter ni måneder på norsk jord. Martin Olsen og Oddvar Sandersen reiste tilbake til England.

## Litteratur
*Erling Jensen, Per Ratvik, Ragnar Ulstein (1948): *Kompani Linge* – Gyldendal

## Eksterne lenker
* Goldfinch (privat side)
Skienssangen

**Skienssangen** er en lokalpatriotisk sang om Skien, med tekst av Bjarne Olaussen og melodi av Abraham Hvidsten. Sangen synges tradisjonelt på 17. mai i Skien og til bystyremøter på rådhuset i Skien.

## Tekst
:*La sangen nu seg svinge i toners flukt mot sky,
:*begeistret skal den klinge til ære for vår by.
:*Ja, Skien vil vi hedre i toner og i ord,
:*den er fra våre fedre, for oss en arv så stor.

:*Hvor elvens løp seg baner i slyng mot havet frem.
:*I lys av åsers graner de bygget her sitt hjem.
:*Og her de fant sitt virke til fossedurens gny
:*og bygget høyt sin kirke til signing for vår by.

:*Og ned igjennem tiden i saga fikk den ry
:*for mangt et navn fløi vinden med glans om Skiens by.
:*Og kom der også tider da byen sank i grus,
:*ved felles løft omsider stod atter hus ved hus.

:*Hvad våre fedre gjorde av edelt bygningsverk,
:*skal minne oss om ordet at 'enighet gjør sterk'.
:*Så vil vi sammen gjøre det løfte da til dem
:*at arven vi skal føre til nye slekter frem.

## Referanser


## Eksterne lenker
* Melodien (mp3)
* Noter (pdf)
Goldfinch

**Goldfinch** har flere betydninger:

;Fugler
* Gulstillits (en: American Goldfinch) 
* Stillits (en:European Goldfinch)

;Annet
*Operasjon Goldfinch, operasjon i Norge under andre verdenskrig
Spolebuskmåler

**Spolebuskmåler** (*Ligdia adustata*) er en sommerfugl i familien målere (Geometridae), den fikk norsk navn i 2012.

## Utseende
En middelsstor (vingespenn ca. 24 mm), slank, hvit og brun eller grå måler. Forkroppen og forvingenved roten er mørkt brunlige til skifergrå. Et bredt midtfelt i forvingen er hvitt, mens den ytre delen er brunlig bortsett fra vingespissen som er hvit. Bakvingen er hvit med brune tverrflekker i den indre deleb og to eller tre diffuse, lysbrune tverrbånd i den ytre.

## Levevis
Denne arten er knyttet til spolebusk (*Euonymus europaeus*), som ikke er en opprinnelig plante i Norge, men innført som prydbusk, den er stedvis forvillet.

## Utbredelse
Arten er utbredt i hele Europa, bortsett fra lengst i nord, og østover til Sentral-Asia. I Norge ble den funnet første gang i Kristiansand i 2008.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
* Aarvik, Leif, Berggren, Kai, Haugen, Leif Tommas og Bakke, Sigurd A. (2009) Nye funn av sommerfugler i Norge 7. Insekt-Nytt 34: 15-28.

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven og voksen sommerfugl, fra Kimmo's Lep site
Erling Skjalgssons gate (Oslo)

**Erling Skjalgssons gate** (1A-25, 2-34B) er en gate på Frogner i Oslo. Den går fra Hjørungavåggata og i prinsippet helt til Halvdan Svartes gate like vest for Frogner plass. Kjøremessig ender den imidlertid i krysset ved Solheimgata (Zahlkasserer Schafts plass). Nord for dette er det parkering og deretter trapper pga. høydeforskjellen.

Gaten ble bebygget på slutten av 1890-tallet og fikk sitt nåværende navn i 1896 etter Erling Skjalgsson, en høvding fra norrøn tid.

Mesteparten av bebyggelsen består av bygårder i mur fra denne tiden, i tillegg til enkelte funkisblokker fra 1930-tallet. Helt i nord, der gaten møter Lindemans gate ved Sogneprest Asle Engers plass, er bebyggelsen blokker oppført av Selvaag i 1995.

Vidkun og Maria Quisling bodde i nr. 26 før de flyttet til villaen Gimle. Maria Quisling fortsatte å bo i Erling Skjalgssons gate 26 etter krigen og frem til sin død i 1980.

## Kilder
* 

## Eksterne lenker
*
Erling Skjalgssons gate

**Erling Skjalgssons gate** kan vise til:

*Erling Skjalgssons gate (Oslo)
*Erling Skjalgssons gate (Trondheim)
*Erling Skjalgssons gate (Stavanger)
*Erling Skjalgssons gate (Haugesund)
*Erling Skjalgssons gate (Sandnes)
Rúna Sivertsen

**Rúna Sivertsen** (født 1955) er en færøysk politiker og bistands- og sosialarbeider.

Hun vokste opp i Klaksvík, gikk ut i arbeidslivet etter folkeskolen, og giftet seg som 21-åring. Hun drev hvitevareforretning sammen med sin mann og arbeidet i ulike tjenesteyrker. Hun var også aktiv innen barne- og ungdomsarbeidet innen Brøðrasamkoman i Klaksvík. Forkynneren Victor Danielsen var hennes morfar.

Rúna Sivertsen kom inn i kommunepolitikken i Klaksvíkar kommuna for Fólkaflokkurin i 1988. Hun møtte som vara på Lagtinget for regjeringssjef Anfinn Kallsberg 1996–2002. Hun satt i Lagtingets velferdskomité og Lagtingets justiskomité.

Hun arbeidet så noen år som frilansjournalist og radiovert.

I 2007 meldte hun overgang til Sjálvstýrisflokkurin. I 2008 ble hun ansatt som partisekretær. Sivertsen har også stilt til valg for partiet, men senere trukket seg mer tilbake.

I 2007 ble hun daglig leder for den færøyske avdelingen av den islandske bistandsorganisasjonen ABC Children’s Aid. Hun har også utdannet seg innen sosialt arbeid og arbeidet i barnevernet.

## Referanser
Dánjal Pauli Danielsen (1919–2010)

:*Må ikke forveksles med [[Dánjal Pauli Danielsen (1913–1991)]].*

**Dánjal Pauli Danielsen** (født 2. desember 1919 på Velbastaður, død 24. desember 2010 i Tórshavn) var en færøysk kongsbonde og politiker (Ff.).

Han var sønn av kongsbonde Johannes Danielsen og hustru Jensine Lisberg. Morbroren var Jens Oliver Lisberg, som regnes blant opphavsmennene til Færøyenes flagg, som ble heist første gang det året han ble født. Han deltok tidlig i arbeidet på farsslektens gård på Velbastaður, som han senere overtok og drev som 14. generasjon. Han hadde en lengre landbruksutdannelse fra Island. Han var gift med Helene Marie Jacobsen, en yngre søster av forfatter Jørgen-Frantz Jacobsen.

Han var medlem av Færøyenes jordstyre 1957–1975, mesteparten av tiden som formann. Han var også formann i kraftselskapet SEVs representantskap 1963–1975 og styremedlem i Norðurlandahúsið 1980–1998 (unntatt fire år). Selve realiseringen av Norðurlandahúsið var også i stor grad Danielsens verk, ved siden av Erlendur Paturssons pionérinnsats.

Danielsen var tungt involvert i det organisatoriske arbeidet i Fólkaflokkurin fra partiet fikk en fastere struktur med et sentralt ledd i 1950-årene. Han ble da deltidsansatt som partiets første landssekretær, og ble værende i stillingen inntil 1970-årene. I midten av 1970-årene var Danielsen et opplagt ministeremne for partiet, til tross for at han aldri var innvalgt på Lagtinget. Han satt i Atli Dams koaliasjonsregjeringer som minister for handels-, landbruks- og kulturpolitiske saker 1975–1979, deretter handels-, landbruks- og skolesaker 1979–1981.

I 1978 ble han utnevnt til ridder av Dannebrogordenen. I 1994 ble han tildelt Jacob Letterstedt-medaljen for sin innsats for nordisk samarbeid.

## Referanser
Napoleon Nolsøe

**Napoleon Nolsøe** (1809–1877) var en færøysk lege, dikter, folkeminnesamler og lagtingsmann.

Han vokste opp i Tórshavn, der faren, Jacob Nolsøe, var handelsforvalter ved den kongelige danske monopolhandelen. Poul Nolsøe, bedre kjent som nasjonalhelten Nólsoyar Páll, var hans farbror. Det skal ha vært han som overtalte Jacob til å kalle opp sønnen etter Napoléon Bonaparte.

Napoleon Nolsøe tok, som første færøying, legeeksamen i 1841 og arbeidet først i Tórshavn, senere på Tvøroyri med Suðuroy som legedistrikt. Fra 1858 til 1865 var han landkirurg/amtslege på Færøyene.

Nolsøe var innvalgt på Lagtinget 1852–1854 og 1865–1869.

Nolsøe viste både musikalsk og lyriske talent. Han samlet færøyske kvad i tre håndskrevne bind mellom 1840 og 1851.

Han giftet seg på sine eldre dager med Henriette Løbner, datter av amtmann og kommandant Emilius Løbner og Anna Sofia Kjelnæs.

## Referanser
Eleanora av Normandie

**Eleanora av Normandie** (født ca. 1010, død en gang etter 1071) var tante av Vilhelm Erobreren, og delte fornavn med sin langt mer berømte slektning, Eleanora av Aquitaine (1122&ndash;1204).

Eleanora var datter av hertug Rikard II av Normandie (963 – 1027), «den gode», og hans hustru Judith av Bretagne (982 – 1017), datter av Conan I av Bretagne. Hun ble gift med grev Baldwin IV av Flandern i 1031 som hans andre hustru etter Ogive av Luxembourg. Eleanora fikk minst et barn med Baldwin, en datter som ble døpt Judith (Fausta) og som senere ble gift med Toste Godwinson som falt sammen Harald Hardråde i slaget ved Stamford Bridge i 1066, samme år som Vilhelm Erobreren invaderte England. Tostes kone Judith ble igjen i England og giftet seg senere med hertug Welf I av Bayern. 

Eleanora døde i Flandern en gang etter 1071.

## Søsken
Eleanora hadde følgende søsken:

* Richard III (ca. 997), hertug av Normandie
* Robert I (999), hertug av Normandie
* William, munk ved Fécamp, død 1025
* Adélaide, gift med Renaud I, grev av Burgund
* Matilda, død 1033

## Referanser
Nord-Norges Åndssvakehjem

**Nord-Norges Åndssvakehjem** var en sentralinstitusjon for psykisk utviklingshemmede som var i drift fra 1954 til 1991. Institusjonen ga pleie, vern og opplæring til mennesker med psykisk utviklingshemming.

Institusjonen var organisert som en egen stiftelse, den samme stiftelsen som i dag heter Nord-Norges Diakonistiftelse. Sentralinstitusjonen var Trastad Gård i Kvæfjord, men den samme stiftelsen drev også blant annet Vensmoen hjem for åndssvake i Saltdal og Straumfjordheimen i Nordreisa.

Det var Margarethe Wiig som fikk ideen om å opprette hjemmet, fordi hun så behovet da hun fulgte en pasient fra Sortland til Klæbu Pleiehjem i 1937. Hennes engasjement fikk Hålogaland bispedømmeråd til å nedsette en komite med oppgave å legge til rette for opprettelsen av en slik institusjon for hele Nord-Norge. Komiteen begynte sitt arbeid i 1949, og fikk kjøpt gården Trastad til formålet. Den første paviljongen, som pasientbolighusene ble kalt, ble åpnet i 1954, samme år som stiftelsen ble formelt etablert.

Fra åpningen, da paviljong 1 hadde plass til 30 pasienter, ble institusjonen stadig utvidet, ofte finansiert av innsamlingsaksjoner. På det meste var det 375 pasienter på Trastad.

Institusjonen ble lagt ned i 1991 som følge av HVPU-reformen, som ga ansvaret for omsorg og utdanning for psykisk utviklingshemmede til hjemkommunene.

## Eksterne lenker
* Nord-Norges Diakonistiftelse (NND)
* Festskrift for NND. Stiftelsens historie
* Sørensen, Beate Katrine: ''«En neve ull» – Nord-Norges Åndssvakehjem, historien om hvordan og hvorfor Trastad Gård ble til''. Masteravhandling i diakoni, Det teologiske menighetsfakultet, 2010.
* Trastad Samlinger – museum med historien om institusjonen
Nupen

**Nupen** er et sted ved Bremnes i Kvæfjord kommune, like ved kommunegrensa til Harstad.

Nupen er egentlig navnet på åsen over Bremnes. Åsen er 412 moh. I dagligtale brukes navnet Nupen om området ved fylkesvei 1 og ved fjæra, dit mange drar for å betrakte midnattssola. Tidligere var det en kiosk på stedet, og i forbindelse med oppgradering av veien på 80-tallet ble det anlagt en rasteplass med benker, toalett og informasjonsskilt der.

Fra Nupen ser man over Kasfjorden til fjellet Elgen og Indre Elgsnes, til Grøtavær, Andøya og Gapøya, og ut mot Norskehavet helt til horisonten i nord.

Nupen ble kåret til Norges mest romantiske sted i 2009 av reisemagasinet *Reiser og Ferie*.

## Referanser
Linn Torp

**Linn Torp** (født 1977) er en norsk syklist som representerer Eidsvoll sykkelklubb. Hun ble norsk mester i fellesstart i 2006 og i 2009. Hun deltok for Norge under Sommer-OL 2004 og under VM i 2004 og i 2006. Som profesjonell sykler hun for Lotto-Belisol.

## Referanser


## Eksterne lenker
* 
* Linn Torp sin hjemmeside
Callan Mulvey

**Callan Mulvey** (født 23. februar 1975) er en australsk skuespiller. Han ble født i Auckland på New Zealand, men flyttet til Australia som 8-åring. Mulvey er mest kjent for rollen sin som Drazic i Heartbreak High og som Johnny Cooper i Home and Away. Han har i tillegg hatt en rolle i McLeods døtre (engelsk McLeod's Daughters) i 2007. I 2004 ble han utsatt for en alvorlig bilulykke og mistet bl.a synet på høyre øye.

Han har også en rolle som politioverbetjent i spenningserien RUSH, vist på TV2.

## Referanser

## Eksterne lenker
* 
*
Sør-Troms museum

**Sør-Troms Museum** forvalter kulturminner i Harstad, Kvæfjord, Tjeldsund, Lavangen, Salangen og Ibestad og har som formål å vekke interesse for og spre kunnskap om kulturhistorie. Museet består av små og store museer i hele regionen – fra bygdetun til museer med nasjonal og internasjonal betydning.  

Sør-Troms Museum har ansvar for 47 antikvariske bygg, 55 historiske båter på land, et flytende vernede seilskip og en omfattende samling med over  kunst- og kulturhistoriske gjenstander, over  fotografier og rundt  kart- og tegninger. Museet forvalter også omfattende arkiv- og kildesamlinger, ett teknisk-industrielt anlegg og 200 dekar av fredet kulturlandskap.

## Avdelinger
Museet har fire avdelinger

**Regionmuseet** er den største avdelingen med anlegg, gjenstander, foto og arkiver i kommunene Salangen, Kvæfjord, Tjeldsund, Lavangen, Ibestad og Harstad. Her finnes bl.a. en sildoljefabrikk, handelsted, kraftstasjon, klyngetun og flere kulturstier.

**[[«Anna Rogde»|Skonnerten Anna Rogde]]**, bygget i 1868, er en nasjonal maritim kulturskatt. Skuta ble vernet av Riksantikvaren i 1989 og er et samlende symbol for nordnorsk kystkultur og maritim tradisjon.

**[[Trastad Samlinger]]**, med Outsider Art, er landets første museum for utviklingshemmedes historie etter andre verdenskrig. Museet åpnet sommeren 1996. Her formidles det en unik historie om hvordan såkalt «ikke opplæringsdyktige» utviklet seg gjennom kunst. Trastad Galleri åpnet i 2000. Samlingen består av to elementer: en samling av kunst laget av beboere ved Trastad Gård, samt en nasjonal og internasjonal samling av «Outsider Art».

**[[Trondenes Historiske Senter]]** ligger i et historisk kulturlandskap like utenfor Harstad sentrum. Museets hovedutstilling tar for seg historien fra steinalderen og fram til moderne tid, med hovedvekt på vikingtid, middelalder og den vonde historien fra andre verdenskrig. Utenfor senteret ligger Trondenes Middelaldergård, som ble offisielt åpent i 2019. På gården finnes ei årestue, ei stavkirke, åkre, smie og alt som hørte til en nordnorsk gård i tiden rundt år 1200. Dermed har vi et fremragende senter for formidling av norsk middelalderhistorie ved museet som er inspirert av skriftlige kilder og arkeologiske funn.

## Eksterne lenker
*
Trouble

**Trouble** kan vise til:

## Album
* ''Trouble'' (Akon-album)
* ''Trouble'' (Bonnie McKee-album)
* ''Trouble'' (Whitesnake-album)
* ''Trouble'' (Ray LaMontagne-album)
* ''Trouble'' (Trampled by Turtles-album)
* ''Trouble'' (Trouble-album)

## Sanger
* «Trouble» (Cat Stevens-sang)
* «Trouble» (Coldplay-sang)
* «Trouble» (Lindsey Buckingham-sang)
* «Trouble» (Nia Peeples-sang)
* «Trouble» (Pink-sang)
* «Trouble» (Ray LaMontagne-sang)
* «Trouble» (Elvis Presley-sang) skrevet av Jerry Leiber og Mike Stoller
Flesnes skole

**Flesnes skole** er en offentlig barne- og ungdomsskole på Flesnes i Kvæfjord.

Skolen er vedtatt lagt ned mvf høsten 2023.

## Referanser
Poitevinsk

**Poitevinsk** er et språk som ble talt av folket i Poitou og er et av de regionale språkene i Frankrike. Det er nå klassifisert som en av dialektene i langues d'oïl, men har bestemte trekk til langue d'oc. Språket ble talt i det som var grenseområdene mellom de to språkfamiliene oïl og oc (stedsnavnene i regionen viser klart hvor de historiske bosetterne av oc-talerne slo seg ned). Langues d'oïl spredte seg etterhvert sørover og tok opp seg trekk fra langue d'oc.

Poitevinsk er også referert til som *parlanjhe* («språket»). Dronning Eleanora av Aquitaine skrev og talte antagelig på dette språket. François Rabelais skrev at han hadde lært denne dialekten sammen med mange andre språk og dialekter ettersom han ble utdannet ved Fontenay-le-Comte. François Villon talte også en del poitevinsk.

Den tidligste dokumenterte skriftlige bruken av språket er i charter og juridiske dokumenter som er datert fra 1200-tallet. Folket som talte det var kjent som poitevinere. Den tidligste trykte teksten er datert 1554: *La Gente Poitevinrie*. En tradisjon av monologer for teaterframførelser representerte et litterært uttrykk for språket, skjønt fra 1800-tallet og inn på 1900-tallet, særlig med utgivelsen av ukeavisen *Le Subiet* fra 1901, ble en fast journalistisk produksjon etablert. Forlaget Geste Editions har utgitt en rekke bøker om og med dette språket. Det er lingvister som hevder at *Serments de Strasbourg*, den første tekst på fransk i henhold til den offisielle franske historieskrivningen, var egentlig skrevet på poitevinsk.

I 1973 ble det foreslått en standardisert ortografi.

Den mest østlige delen av Poitou er hjemstedet til en minoritet av oksitanske talere. Utenfor Frankrike er språket talt i nordlige California, særlig i Sacramento, Plumas, Tehama og Siskiyou, hvor det er en befolkning av fransk avstamning. Arkaisk «fransk» er resultatet av poitevinsk blandet med fransk og lokale nyvinninger.
Odins gate

**Odins gate** kan vise til:

*Odins gate (Oslo)
*Odins gate (Fredrikstad)
*Odins gate (Moss)
*Odins gate (Skien)
*Odins gate (Porsgrunn)
*Odins gate (Haugesund)
*Odins gate (Stavanger)
*Odins gate (Kristiansand)
*Odins gate (Sandnes)
*Odins gate (Ålgård)
Elisenbergveien (Oslo)

**Elisenbergveien** (1-37B, 4-32) er en gate på Frogner i Oslo.

Elisenbergveien har navn etter Løkken Elisenberg (Schafteløkken). Gaten består for det meste av bygårder i mur bygget på 1890-tallet.

Gaten begynner i Nobels gate, krysser Thomas Heftyes gate og Bygdøy allé ved Thomas Heftyes plass, og forsetter gjennom Elisenberg til den slutter i Amtmann Furus plass.

## Bygninger

## Referanser




## Litteratur
* Oslo byleksikon: Elisenbergveien
* 

## Eksterne lenker
* 
*
Liste over ordførere i Skien

**Liste over ordførere i [[Skien]]** viser navn, parti og funksjonsperiode for ordførere fra innføringen av formannskapslovene i 1837.

## Kilder
* Leif K. Roksund: *Ordførerne i Skien, Gjerpen og Solum* (Forlaget Grenland 2000)
* Ordførerne i Skien, Gjerpen og Solum . Dag Magnes hjørne av Verdensveven (besøkt 2009-06-28)
* Ordførere i Skien 6. Desember 2023
Odins gate (Oslo)

**Odins gate** (1A–31B, 2A–34C) er en gate på Frogner i Oslo. Den går fra Thomas Heftyes gate i vest, så gjennom Elisenberg til den krysser Frognerveien, før den slutter i Gyldenløves gate.

Gaten er oppkalt etter guden Odin fra norrøn mytologi, og fikk navnet sitt i 1896. Det ble tidligere skrevet *Odens gate*.

Bebyggelsen i den delen av gaten som ligger mellom Thomas Heftyes gate og Frognerveien, består med et par unntak av bygårder fra 1890-tallet. Stykket mellom Frognerveien og Gyldenløves gate ble opparbeidet og fikk sin bebyggelse på 1900-tallet. Med unntak av en og annen murvilla og tomannsbolig består bebyggelsen av bygårder i fire etasjer, iblant med relativt høy kjelleretasje. Loftsetasjene er i mange tilfeller innredet for beboelse i 1970- og 1980-årene.

## Bebyggelse

## Referanser




## Litteratur
* 
* 

## Eksterne lenker
* 
*
FA-cupen 1950/51

**FA-cupen 1950/51** var den 70. sesongen av den engelske FA-cupen. Newcastle United slo Blackpool 2&ndash;0 i finalen.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Villtulipan

**Villtulipan** (*Tulipa sylvestris*)  er en viltvoksende plante i tulipanslekta med gule blomster.

Den kommer opprinnelig fra Syd- og Sentral-Europa, samt Nord-Afrika. Den hadde allerede på 1970-tallet spredd seg til sør i Sverige og Sørlandet. Den regnes som en ballastplante i Norge.

Den blomstrer normalt i slutten av mai, og har en velduftende gul stjerneformet tulipanblomst med spisse blomsterblad. Den har 10–40 cm lang stilk. De sprer seg via underjordiske utløpere fra morløken. Ved gode lysforhold blir det rikelig blomstring. I motsetning til de fleste andre tulipanarter kan villtulipanen trives i halvskygge. Den vil ha varm, veldrenert og kalkrik jord.

Villtulipan er Arendals kommuneblomst.

## Galleri

Fil:Tulipa sylvestris.jpg|Villtulipaner
Fil:Tulipa sylvestris2.jpg|Åpen blomst
Fil:Tulipa sylvestris flower 130405.jpg|Lukket blomst
Tulipa sylvestris MHNT.BOT.2015.34.30.jpg|Frø
TulipaSylvestrisZwiebel.tif|Løk


## Referanser




## Eksterne lenker
* 
* Museumsnett – Villtulipan
* Museumsnett – Villtulipan på Sørlandet
*Biologiportalen – Villtulipan
Petronilla av Aquitaine

**Petronilla av Aquitaine** (født ca. 1125, død 1193) var datter av Vilhelm X av Aquitaine og Aénor de Châtellerault. Hun var søster av Eleanor av Aquitaine, som var dronning av Frankrike og deretter England. Hun ble varierende kalt for Alix (Aelith på oksitansk) og Petronilla – hun ble referert til som Alix etter hennes ekteskap mens Petronilla synes å ha vært hennes navn i barndommen (hun ble referert til som Petronilla i hennes fars testamente).

Petronilla fulgte sin søster til det franske hoff hvor møtte den godt gifte grev Raoul I av Vermandois, en fetter av hennes svoger Ludvig VII av Frankrike. Han fornektet sin hustru og giftet seg med Petronilla, og de ble deretter bannlyst av paven. Pave Innocent II lovte å løfte bannlysningen, men gikk tilbake på sitt løfte i 1143. Fiendskap og strid spredte seg, og kong Ludvig VII skaffet seg vanære ved å brenne byen Vitry. Til slutt døde paven og hans etterfølger Celestinus II løftet bannlysningen ved kirkerådet i Reims i 1144. Imidlertid ble Petronilla og greve Raoul I skilt i 1151, og han giftet seg på nytt året etter.

Petronilla var et medlem av det franske hoff og var et fast følge med sis søster Eleanora mens hun var fengslet av sin ektemann kong Henrik II i England og Wales. Etter at Henrik II døde ble Eleanora satt fri og Petronilla planla å reise til Frankrike. Nedtegnelser om Petronilla etter 1189 er knappe. Det er antatt at hun fikk en feber på hennes reise fra England og til Frankrike og døde tidlig i 1190 før hun kom til havn. Sammen hadde Raoul I og Petronilla tre barn:

* Elizabeth (1141–1151)
* Isabel Mabile (1143 – 28. mars 1183), gift med greve Filip av Flandern
* Raoul II av Vermandois, greve av Vermandois og Valois (1145–1167), gift med Margaret av Lorraine, senere grevinne av Flandern

## I fiksjonen
* Gregory, Kristiana (2002): *Eleanor Crown Jewel of Aquitaine: France, 1136*. Scholastic Inc. ISBN 0-439-16484-2.  Hun er nevnt som Petronilla og stundom som kun Petra i denne fiktive dagboken til hennes søster Eleanora.

## Litteratur
* Kerrebrouck, Patrick van (2000): *Les Capétiens 987-1328*.
Talmont-sur-Gironde

**Talmont-sur-Gironde** er en kommune i departementet Charente-Maritime i regionen Nouvelle-Aquitaine sørvest i Frankrike.

## Geografi
Landsbyen ligger rundt 15&nbsp;km sør for Royan på en liten odde som dominerer Girondeestuariet. Det synes å liggende vaklende på denne forhøyningen i fjellet og dekker hvert eneste kvadratmeter av plass. Små strender kan bli funnet ved sokkelen av festningen som hovedsakelig stuper ned mot sjøen. Innlandet er myrlendt og med et lite vannløp som går langs sørveggen av landsbyen.

## Severdigheter
Landsbyen har mottatt lovordene av være en av «De mest vakre landsbyer i Frankrike».

Landsbyen er kjent for sine utstillinger av stokkrose som trenger seg mellom de små gågatene mellom de små husene.

## Kirken
Kirken til Sankt Radegonde ble bygget i 1094. Dens struktur synes svært sammentrengt og er romansk i sin karakter. Kirken var et stoppested for pilegrimsreisen til Santiago de Compostela i nordlige Spania via Turonensis ettersom pilegrimene krysset Gironde ved dette stedet (*Voie de Soulac Littoral Aquitain*).

## Historie

Den lukkete og befestede landsbyen ble grunnlagt rundt kirken i 1284, i henhold til planene av oldtidens bastider på ordre av Edvard I av England.

Før den tid døde Aénor de Châtellerault sammen med den fire år gamle Vilhelm Aigret, arvingen til hertugdømmet Aquitaine, som Talmont-sur-Gironde var en del av her i 1130. Muligens ble de rammet av tuberkulose. Det gjorde Eleanora av Aquitaine til arving, og hun ble siden dronning av henholdsvis Frankrike og England.

I løpet av hundreårskrigen som delte England og Frankrike ble befestningen i Talmont en strategisk interesse.

I 1652 ble landsbyen ødelagt av spanjolene.

## Kjente personer
* Louis II de la Trémoille (1460 – 1525), general og prins av Talmont.

## Befolkningsutvikling
***Antall innbyggere i kommunen Talmont-sur-Gironde***

## Referanser
* Kommunedata fra INSEE


## Eksterne lenker
* 
* Kommunedata INSEE